als_Latn dik_Latn sag_Latn
Ndërsa 70 milionë njerëz shurdhë-memecë përdorin gjuhën e shenjave si gjuhën e nënës, jo të gjithë e dinë këtë gjuhë, kështu që komunikimi me ta është shumë i vështirë.
Një ekip sipërmarrësish, që janë të gjithë shurdhë-memecë, kanë krijuar një këllëf për tabletë, e quajtur Uni, që mund të përkthejë gjuhën e shenjave në tekst duke e shfaqur atë në tablet. Me anë të kësaj pajisjeje mund të hiqen barrierat e komunikimit ndërmjet njerëzve shurdhë-memecë dhe atyre normal.
Fillimisht ky këllëf është dizajnuar vetëm për tabletin Dell Venue 8 Pro, i cili kushton rreth 320 dollarë, por së shpejti do të krijohen edhe versione për pajisjet Android dhe iOS. Këllëfi përmban teknologjinë gjest-shenjë, e cila lexon gjuhën e shenjave dhe i përkthen ato në tekst, të cilat shfaqen në ekranin e tabletit në kohë reale. Kjo u jep mundësi njerëzve normal që të kuptojnë gjuhën e shenjave si dhe njerëzve me aftësi të kufizuar që të shprehin ndjenjat e tyre.
Softueri identifikues “Gjuha e Shenjave Amerikane” (ASL) interpreton shenjat dhe i lidh ata me një data-bazë të shenjave për t’i përkthyer në fjalët e duhura. Lëvizjet e duarve shfaqen në ekranin e tabletit në kohë reale, kështu përdoruesit mund të shohin nëse softueri po i keqinterpreton shenjat e tyre.
Këllëfi Uni përdor gjithashtu një mikrofon për të kuptuar të folurit dhe e shfaq atë në ekranin e tabletit për njerëzit shurdhë. Kjo pajisje do të dalë në treg në shtator të vitit 2015 për 198 dollarë. Për të përfituar përditësimet e softuerit dhe funksionet e shenjave, përdoruesit duhet të abonohen çdo muaj duke paguar 20 dollarë.
(Herë të lexuara: 568)
als_Latn als_Latn als_Latn als_Latn als_Latn als_Latn